กระทรวงคมนาคม พร้อมประสานงานกับกระทรวงการต่างประเทศในการจัดเที่ยวบินรองรับคนไทยในจีนที่ต้องการเดินทางกลับ
กระทรวงคมนาคม พร้อมประสานงานกับกระทรวงการต่างประเทศในการจัดเที่ยวบินรองรับคนไทยในจีนที่ต้องการเดินทางกลับนายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยถึงแผนเผชิญเหตุเพื่อช่วยเหลือคนไทยในจีน กรณีโรคปอดอักเสบจากเชื้อไวรัสโคโรนา สายพันธุ์ใหม่ 2019 แพร่ระบาดอยู่ในขณะนี้ว่า ที่ผ่านมากระทรวงคมนาคมได้บูรณาการร่วมกับกระทรวงสาธารณสุขและหน่วยงานที่เกี่ยวข้องเฝ้าระวังการแพร่ระบาดของเชื้อไวรัสโคโรนาที่มากับสายการบินต่างๆ รวมถึงการเตรียมเครื่องบินของสายการบินไทย ฃและสายการบินไทยสมาย เพิ่มเติมจากเครื่องบินทหาร C-130 ในการรองรับคนไทยที่อาศัยอยู่ในเมืองอู่ฮั่นที่ประสงค์จะเดินทางกลับประเทศไทยทันทีเมื่อได้รับการประสานงานจากกระทรวงการต่างประเทศนอกจากนี้ ปลัดกระทรวงคมนาคม ยังได้ประสานกับปลัดกระทรวงสาธารณสุขในการจัดเตรียมทีมแพทย์ พยาบาลและอุปกรณ์ในการเดินทางไปกับเที่ยวบินที่จัดเตรียมไว้ รวมถึงได้จัดจุดตรวจจอดเครื่องบินสำหรับเที่ยวบินจากจีนเพื่อตรวจผู้โดยสารก่อนเข้าประเทศ ทั้งนี้ยังได้สร้างความเข้าใจกับผู้โดยสารในการป้องกันตัวหรือหากพบมีอาการผิดปกติให้ปรึกษาแพทย์ทันทีและขอความร่วมมือประชาชนปฏิบัติตัวตามคำแนะนำของกระทรวงสาธารณสุข สถานการณ์จะดีขึ้นทั้งนี้รายงานสถานการณ์ จากกระทรวงสาธารณสุข ถึงวันที่ 26 มกราคม 2563พบผู้ป่วยยืนยันติดเชื้อจากต่างประเทศ 8 ราย กลับบ้านแล้ว 5 ราย อีก 3 รายนอนโรงพยาบาล ไม่มีผู้ปวยติดเชื้อในประเทศไทย มีผู้ป่วยเข้าเกณฑ์สอบสวนต้องเฝ้าระวังสะสมทั้งหมด 84 ราย คัดกรองจากสนามบิน 24 รายมารับการรักษาที่โรงพยาบาลเอง 60 ราย อนุญาตให้กลับบ้านได้แล้ว 45 ราย ส่วนใหญ่ติดเชื้อไวรัสไข้หวัดใหญ่ตามฤดูกาล ยังคงรับไว้ในห้องแยกโรค 39 ราย